CELEX: 32021R2194
Language: hr
Date: 2021-12-13 00:00:00
Title: Provedbena uredba Vijeća (EU) 2021/2194 od 13. prosinca 2021. o provedbi Uredbe (EU) br. 36/2012 o mjerama ograničavanja s obzirom na stanje u Siriji

13.12.2021   
               
               
                  HR
               
               
                  Službeni list Europske unije
               
               
                  LI 445/7
               
            
         PROVEDBENA UREDBA VIJEĆA (EU) 2021/2194
         od 13. prosinca 2021.
         o provedbi Uredbe (EU) br. 36/2012 o mjerama ograničavanja s obzirom na stanje u Siriji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 18. siječnja 2012. donijelo Uredbu (EU) br. 36/2012.
                  
               
                     (2)
                  
                  
                     Vijeće je i dalje duboko zabrinuto zbog stanja u Siriji.
                  
               
                     (3)
                  
                  
                     Grupa Wagner, privatni vojni subjekt bez pravne osobnosti koji se nalazi u Rusiji, daje ključan doprinos ratnim naporima Bashara al-Assada u Siriji, posebno osposobljavanjem i vođenjem sirijskih snaga i paravojnih postrojbi povezanih s režimom.
                  
               
                     (4)
                  
                  
                     Vijeće smatra da bi dvije osobe koje sudjeluju u vojnim operacijama grupe Wagner u Siriji, kao i tri poduzeća koja ostvaruju korist od sirijskog režima i podupiru ga, trebalo dodati na popis fizičkih i pravnih osoba, subjekata ili tijela koji podliježu mjerama ograničavanja iz Priloga II. Uredbi (EU) br. 36/2012.
                  
               
                     (5)
                  
                  
                     Uredbu (EU) br. 36/2012 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Prilog II. Uredbi (EU) br. 36/2012 mijenja se kako je navedeno u Prilogu ovoj Uredbi.
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. prosinca 2021.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 16, 19.1.2012., str. 1.
         
      
      
         
            PRILOG
            Prilog II. Uredbi (EU) br. 36/2012 mijenja se kako slijedi:
            
                        1.
                     
                     
                        na popis u odjeljku A („Osobe”) dodaju se sljedeće osobe:
                        
                                     
                                 
                                 
                                    Ime i prezime
                                 
                                 
                                    Podaci o identitetu
                                 
                                 
                                    Razlozi
                                 
                                 
                                    Datum uvrštavanja na popis
                                 
                              
                                    „316.
                                 
                                 
                                    Andrey Nikolaevich TROSHEV
                                    (također poznat kao Andrei Mykolayvych TROSHEV)
                                    Андрей Николаевич ТРОШЕВ
                                 
                                 
                                    Položaj/položaji: umirovljeni pukovnik, osnivački član i izvršni direktor (načelnik stožera) grupe Wagner;
                                    Čin: umirovljeni pukovnik;
                                    Pozivna oznaka: Siedoy;
                                    Datum rođenja: 5.4.1953.;
                                    Mjesto rođenja: Lenjingrad, bivši SSSR (sada Ruska Federacija);
                                    Državljanstvo: rusko;
                                    Rodbina/suradnici: Dimitriy Utkin (osnivač grupe Wagner); Andrey Bogatov (vođa 4. napadačke i izvidničke satnije grupe Wagner), Aleksandr Sergeevich Kuznetsov (zapovjednik 1. napadačke i izvidničke satnije grupe Wagner);
                                    Spol: muški
                                 
                                 
                                    Izvršni direktor (načelnik stožera) grupe Wagner, koja djeluje u Siriji i obučava i vodi sirijske snage. Grupa Wagner također podupire Assadov režim i bori se zajedno s paravojnim postrojbama povezanima s režimom i sirijskom vojskom.
                                    Andrey Troshev izravno je uključen u vojne operacije grupe Wagner u Siriji. Posebno je bio uključen u području Deir ez-Zor. U tom svojstvu pruža ključan doprinos ratnim naporima Bashara al-Assada i stoga podupire sirijski režim i ostvaruje korist od njega.
                                 
                                 
                                    13.12.2021.
                                 
                              
                                    317.
                                 
                                 
                                    Andrey Mikhailovich BOGATOV
                                    (također poznat kao Andrei Mychailovych BOGATOV)
                                    Андрей Михайлович БОГАТОВ
                                 
                                 
                                    Položaj/položaji: vođa četvrte napadačke i izvidničke satnije grupe Wagner;
                                    Pozivna oznaka: Brodiaga;
                                    Identifikacijska oznaka grupe Wagner: M-1601;
                                    Datum rođenja: 14.6.1964.;
                                    Mjesto rođenja: Stary Oskol, regija Belgorod, bivši SSSR (sada Ruska Federacija);
                                    Državljanstvo: rusko;
                                    Rodbina/suradnici: Dimitriy Utkin (osnivač grupe Wagner); Andrey Nikolaevich Troshev (osnivački član i izvršni direktor (načelnik stožera) grupe Wagner), Aleksandr Sergeevich Kuznetsov (vođa 1. napadačke i izvidničke satnije grupe Wagner);
                                    Spol: muški
                                 
                                 
                                    Vođa četvrte napadačke i izvidničke satnije grupe Wagner, koji djeluje u Siriji i obučava i vodi sirijske snage. Grupa Wagner također podupire Assadov režim i bori se zajedno s paravojnim postrojbama povezanima s režimom i sirijskom vojskom.
                                    Andrey Bogatov zapovijeda operacijama grupe Wagner i izravno je uključen u vojne operacije grupe Wagner u Siriji. Posebno je bio uključen u bitci za Palmiru. U tom svojstvu pruža ključan doprinos ratnim naporima Bashara al-Assada i stoga podupire sirijski režim i ostvaruje korist od njega.”:
                                 
                                 
                                    13.12.2021.”
                                 
                              
                  
                        2.
                     
                     
                        na popis u odjeljku B („Subjekti”) dodaju se sljedeći unosi:
                        
                                     
                                 
                                 
                                    Naziv
                                 
                                 
                                    Podaci o identitetu
                                 
                                 
                                    Razlozi
                                 
                                 
                                    Datum uvrštavanja na popis
                                 
                              
                                    „79.
                                 
                                 
                                    Velada LLC
                                    OOO Велада
                                 
                                 
                                    Adresa: Ochakovskoye Shosse, Dom 28, Building 2, Local 3, Room 8, Moskva, 119530, Ruska Federacija;
                                    Datum osnivanja: 29.6.2015.
                                 
                                 
                                    Velada LLC privatno je poduzeće koje djeluje u sektoru nafte i plina u Siriji.
                                    Sirijski parlament odobrio je u prosincu 2019. ugovor kojim se poduzeću Velada LLC dodjeljuje pravo iskorištavanja nafte i plina u Siriji, među ostalim u naftnim poljima u područjima pod kontrolom režima u sjeveroistočnoj Siriji i plinskom polju sjeverno od Damaska. Stoga ono ostvaruje korist od sirijskog režima ili ga podupire.
                                 
                                 
                                    13.12.2021.
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Adresa: Leninsky Prospekt, Dom 137, Building 1, Local 2, Room 5, Moskva, Ruska Federacija
                                 
                                 
                                    Mercury LLC privatno je poduzeće koje djeluje u sektoru nafte i plina u Siriji.
                                    Sirijski parlament odobrio je u prosincu 2019. ugovor kojim se poduzeću Mercury LLC dodjeljuje pravo iskorištavanja nafte i plina u Siriji, među ostalim u naftnim poljima u područjima pod kontrolom režima u sjeveroistočnoj Siriji i plinskom polju sjeverno od Damaska. Stoga ono ostvaruje korist od sirijskog režima ili ga podupire.
                                 
                                 
                                    13.12.2021.
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Adresa: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Ruska Federacija;
                                    Rodbina/suradnici: General Petroleum Corp.
                                 
                                 
                                    Evro Polis LLC privatno je poduzeće povezano s grupom Wagner u Siriji, koje djeluje u sektoru rudarstva, nafte i plina u Siriji.
                                    Evro Polis LLC upotrebljava se kao fiktivno poduzeće grupe Wagner u Siriji. Potpisao je niz ugovora sa sirijskim režimom, putem društva General Petroleum Corp. u državnom vlasništvu, u skladu s kojima prima 25 % prihoda od proizvodnje nafte i plina s polja koja je zauzela grupa Wagner. Stoga ono ostvaruje korist od sirijskog režima ili ga podupire.”.
                                 
                                 
                                    13.12.2021.”